Bjørgulv Froyn

Bjørgulv Froyn () er ein norsk politikar frå Oslo. Han representerte Arbeidarpartiet på Stortinget i perioden frå 2001 til 2005.

Politisk karriere
Froyn var var ei tid kring 1970 aktiv i ml-rørsla, medlem i SUF(m-l) då han markerte seg som streikeleiar under Sporvegsstreiken i Oslo i 1970, då ikring 1200 tilsette i Oslo Sporveier la ned arbeidet. Midt på 1970-talet engasjerte han seg i Sosialistisk Venstreparti, nestleiar i SV frå 1977 til 1979. Valperioden 1977–1981 møtte han ei kort tid i stortinget som 2. vararepresentant.

Froyn leia frå 1986 til 1994 Oslo-avdelinga av Norsk Kommuneforbund. Der etter var han generalsekretær i Nordens Faglige samorganisasjon fram til 2000.

I 1988 melde Froyn seg inn i Arbeidarpartiet, og var leiar for Oslo Arbeiderparti mellom 2000 og 2004. Hausten 2001 fekk han stortingsplass. På stortinget var han medlem i Samferdslekomiteen.

Kjelder

Kategori:Stortingsrepresentantar 2001-2005
Kategori:Folk frå Oslo